**Ministru kabineta noteikumu projekta “Noteikumi par biodegvielu, bioloģisko šķidro kurināmo, biomasas kurināmo un biomasa degvielu ilgtspējas un siltumnīcefekta gāzu emisiju ietaupījumu kritērijiem un atbilstības minētajiem kritējiem pārbaudi un uzraudzību” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Eiropas Savienības noteiktā regulējuma ietvaros Latvija ir apņēmusies izpildīt saistošu pienākumu – nodrošināt, ka tādas enerģijas, kas ražota no atjaunojamiem energoresursiem (turpmāk - AER), īpatsvars enerģijas galapatēriņā ir vismaz 50% un arī ir noteikusi detalizētus sektorālos atjaunojamās enerģijas mērķus[[1]](#footnote-1).  Vienlaikus Latvija ir apņēmusies nodrošināt, ka atjaunojamās enerģijas īpatsvara palielināšanā un arī valsts atbalsta piešķiršanā tiks ievēroti ilgtspējas un siltumnīcefekta gāzu (turpmāk – SEG) emisiju ietaupījumu kritēriji, lai dažāda veida biodegvielu, bioloģiskā šķidrā kurināmā, biomasas degvielu vai biomasas kurināmā izejvielu ieguvē un minēto kurināmā veidu izmantošanā netiktu radīts apdraudējums bioloģiskai daudzveidībai, ekoloģiskajai situācijai, augsnēm ar austu oglekļa koncentrāciju, īpaši aizsargājamajām platībām, un netiek radīts augsts netiešās zemes izmantošanas maiņas risku.  Noteikumu projektā “Noteikumi par biodegvielu, bioloģisko šķidro kurināmo, biomasas kurināmo un biomasa degvielu ilgtspējas un SEG emisiju ietaupījumu kritērijiem un atbilstības minētajiem kritējiem pārbaudi un uzraudzību” (turpmāk – Noteikumu projekts) ietvertās normas izriet no likuma “Transporta enerģijas likums”[[2]](#footnote-2) (VSS-1102) (turpmāk – Transporta enerģijas likums) un no likuma “Grozījumi Enerģētikas likumā”[[3]](#footnote-3) (VSS-307) (turpmāk – Enerģētikas likums) un paredz noteikt dažādu degvielu un kurināmo ilgtspējas un SEG emisiju ietaupījumu kritērijus, atbilstības šiem kritērijiem pārbaudes nosacījumus.  Noteikumu projekts atceļ Ministru kabineta 2011. gada 5. jūlija noteikumu Nr.545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību” (turpmāk – MK noteikumi Nr.545), jo tajos veicamo grozījumu apjoms pārsniegtu pusi no MK noteikumu Nr.545 apjoma.  Noteikumu projekts tiks virzīts apstiprināšanai Ministru kabinetā pēc Transporta enerģijas likuma un Enerģētikas likuma spēkā stāšanās. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Transporta enerģijas likuma 10.panta devīto daļu, 11. panta 11. daļu un 12. panta ceturto daļu, Enerģētikas likuma 58.4 panta 14.daļu un  likuma “Par atbilstības novērtēšanu” 7. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2018.gada 11.decembra direktīvas Nr.2018/2001 *par no atjaunojamajiem energoresursiem iegūtas enerģijas izmantošanas veicināšanu* (turpmāk – Direktīva 2018/2001) 29.-31.pantā un V-VI pielikumā, kā arī XI pielikumā ir noteikti biodegvielas, bioloģiskā šķidrā kurināmā, biomasas degvielas un biomasas kurināmā ilgtspējas un SEG emisiju ietaupījumu kritērijiem, kuriem minētajām degvielām un kurināmajiem ir jāatbilst, lai tos varētu ņemt vērā:  1) aprēķinot valsts kopējo atjaunojamās enerģijas īpatsvaru un detalizēto atjaunojamās enerģijas īpatsvaru elektroenerģijas, siltumenerģijas, dzesēšanai nepieciešamās enerģijas un transporta enerģijas ražošanā un izmantošanā;  2) Transporta enerģijas likumā noteiktajā līdzdalības mehānismā un transporta enerģijas aprites cikla SEG emisiju intensitātes samazināšanā,  3) piešķirot tiesības atbalsta shēmas ietvaros saņemt finansiālo atbalstu par biodegvielu, bioloģisko šķidro kurināmo, biomasa kurināmo un biomasas degvielu patēriņu.  Ar Noteikumu projektu Latvijas tiesību aktos tiek transponēti Direktīvas 2018/2001 nosacījumi par ilgtspējas kritērijiem un SEG emisiju ietaupījuma kritērijiem minēto degvielu un kurināmā izejvielām un to apritei visā piegādes ķēdē un arī degvielu un kurināmā izmantošanā, kā arī ir iekļauti nosacījumi atbilstības minētajiem kritērijiem pārbaudei.  Ilgtspējas un SEG ietaupījumu kritēriji biodegvielai un bioloģiskajam šķidrajam kurināmajam Eiropas Savienības līmenī ir spēkā kopš 2009.gada – Eiropas Parlamenta un Padomes 1998.gada 13.oktobra direktīva 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (konsolidētā versija[[4]](#footnote-4)) (turpmāk Direktīva 98/70/EK) un Eiropas Parlamenta un Padomes 2009.gada 23.aprīļa direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (konsolidētā versija[[5]](#footnote-5)), kas Latvijas tiesību aktos ir pārņemti ar MK noteikumiem Nr.545.  Savukārt ilgtspējas un SEG ietaupījumu kritēriji biomasas kurināmajam un biomasas degvielām ir Direktīvā 2018/2001 iekļautie jaunie nosacījumi un tie šobrīd nav noteikti LV tiesību aktos.  Eiropas Savienības dalībvalstis ir konstatējušas un Eiropas Komisija ir atzinusi, ka Direktīvā 98/70/EK iekļautie ilgtspējas kritēriji un SEG emisiju ietaupījuma kritēriji biodegvielām un biomasas degvielām neatbilst Direktīvā 2018/2001 iekļautajiem kritērijiem. Līdz ar to degvielas piegādātājiem dažādiem tiem noteiktajiem pienākumiem būtu jāievēro dažādi kritēriji un līdz ar to arī jāizmanto dažādas biodegvielas, biogāze vai biomasas degvielas, kur transporta enerģijas aprites cikla SEG emisiju intensitātes samazināšanas mērķa izpildei būtu jāizmanto tādas biodegvielas, biogāze vai biomasas degvielas, kas atbilst ar Direktīvā 98/70/EK noteiktajiem ilgtspējas un SEG emisiju ietaupījuma kritērijiem, bet atjaunojamās transporta enerģijas īpatsvara mērķa un moderno biodegvielu vai biogāzes mērķa sasniegšanā būtu jāizmanto tādas biodegvielas, biogāze vai biomasas degvielas, kas atbilst Direktīvā 2018/2001 noteiktajiem ilgtspējas un SEG emisiju ietaupījuma kritērijiem. Ņemot vērā iepriekš minēto situāciju, ko Eiropas Komisija ir pieļāvusi, izstrādājot Direktīvu 2018/2001, vienlaikus neveicot atbilstošus grozījumus Direktīvā 98/70/EK attiecībā uz ilgtspējas un SEG emisiju ietaupījuma kritērijiem un nenodrošinot šo kritēriju saskaņotību, Noteikumu projektā ir iekļauti tikai tie nosacījumi, kas ir noteikti Direktīvā 2018/2001, lai nepieļautu neizpildāmu nosacījumu noteikšanu degvielas piegādātājiem – transporta enerģijas aprites cikla SEG emisiju intensitātes samazināšanas mērķa izpildei ir izmantojamas tikai tādas biodegvielas, biogāze vai biomasas degvielas, kas atbilst ar Direktīvā 98/70/EK noteiktajiem ilgtspējas un SEG emisiju ietaupījuma kritērijiem, bet atjaunojamās transporta enerģijas īpatsvara mērķa un moderno biodegvielu vai biogāzes mērķa sasniegšanā ir izmantojamas tikai tādas biodegvielas, biogāze vai biomasas degvielas, kas atbilst Direktīvā 2018/2001 noteiktajiem ilgtspējas un SEG emisiju ietaupījuma kritērijiem. Noteikumu projektā šādi nosacījumi ir arī iekļauti, jo Direktīva 2018/2001 stājās spēkā 2018.gada 14.decembrī, savukārt attiecīgie grozījumi Direktīvā 98/70/EK – 2009.gada 13.maijā, līdz ar to Latvijas normatīvajā regulējumā ir iekļauti visjaunākie ES līmeņa nosacījumi.  Ilgtspējas un SEG ietaupījumu kritēriju pamatošanai visā biodegvielu piegāžu ķēdē iesaistītajiem komersantiem ir jāizmanto masas bilances metode. Minētie komersanti ir izejvielu vai starpproduktu audzētājs, pirmais savācējs, pārstrādātājs, pašpārstrādātājs vai piegādātājs, kas atrodas vai darbojas gan Eiropas Savienības vai Eiropas Ekonomiskās zonas, gan arī trešajās valstīs. Pantā iekļautie nosacījumi attiecībā uz masas bilances ievērošanu visā biodegvielu vai biomasas kurināmā piegādes ķēdē, tai skaitā arī ārpus Eiropas Savienības vai Eiropas Ekonomiskās zonas, t.i. arī trešajās valstīs, dod iespēju izsekot un pamatot to izejvielas, to izcelsmi un atbilstību iepriekšminētajiem kritērijiem. Masas bilances metode ir jāievēro visā izejvielu un paša kurināmā vai degvielas piegādes ķēdē, lai būtu iespējams izsekot un pamato minētā kurināmā / degvielu izejvielas, to izcelsmi un atbilstību iepriekšminētajiem kritērijiem.  Piegādes ķēde ir process, ar kuru tiek saistīta informācija vai norādes par izejvielām vai starpproduktiem un norādes par galaproduktiem. Masas bilances metode ir jāizmanto visā piegādes ķēdē, lai pierādītu atbilstību ilgtspējas kritērijiem un SEG ietaupījumu kritērijiem. Piegādes ķēde aptver visus posmus no izejvielu audzēšanas līdz degvielas / kurināmā piegādātājiem un degvielas realizācijai galapatēriņam. Piegādes ķēdes masas bilance nodrošina, ka degvielas vai kurināmā piegādātājs spēj pierādīt, ka degviela vai kurināmai, ko viņi piegādā, ir iegūta no konkrētām piegādes ķēdes sākuma posmā esošajām izejvielām. Saskaņā ar masas bilances metodi atbilstības pārbaudei pastāv fiziska saikne starp degvielas vai kurināmā, kas atbilst ilgtspējības kritērijiem, ražošanu un konkrētās degvielas / kurināmā patēriņu. Masas bilances jēdziens attiecas uz procesu, kurā izejvielas un galaprodukti, kā arī saistītā informācija tiek nodoti, uzraudzīti un kontrolēti, pārvietojoties attiecīgajā piegādes ķēdē. Piegādes ķēde var, piemēram, parādīt izmantoto izejvielu izcelsmi un ilgtspēju, dažādos ķēdes pārveides un transportēšanas posmus un šo darbību efektivitāti.  Vienlaikus ir noteikts, ka atbilstību iepriekšminētajiem kritērijiem nosaka Direktīvā 2018/2001 minētās brīvprātīgās shēmas vai tiek noteiktas citu dalībvalstu izveidoto nacionālo shēmu ietvaros, kur šīm shēmām ir saistoši tie nosacījumi, kas ir noteikti Direktīvā 98/70/EK un kas ir noteikti Direktīvā 2018/2001. Brīvprātīgās shēmas atbilstības pamatošanai biodegvielai vai bioloģiskajam šķidrajam kurināmajam darbojas jau no 2009.gada, tomēr Direktīva 2018/2001 ievieš jaunas prasības biomasas kurināmā atbilstības pārbaudei.  *Ilgtspējas kritēriji un SEG emisiju ietaupījuma kritēriji biodegvielai un bioloģiskajam šķidrajam kurināmajam*  Noteikumu projekts nenosaka jaunus kritērijus biodegvielai vai bioloģiskajam šķidrajam kurināmajam papildus tiem, kas jau ir spēkā no 2005.gada MK noteikumos Nr.545.  Termins “pirmatnējie meži” ir skaidrots Noteikumu projekta 5.1.apakšpunktā. Vienlaikus ņemot vērā Komisijas īstenošanas regulā, *kas izveido darbības vadlīnijas attiecībā uz pierādījumiem, lai pierādītu atbilstību meža biomasas ilgtspējības kritērijiem, kas noteikti Eiropas Parlamenta un Padomes Direktīvas (ES) 2018/2001 29. pantā*, noteiktās “*natural forest”* (“dabiskie meži” ir meži, kas sastāv no dabiski atjaunotiem vietējiem kokiem, ieskaitot spontānu un veicinātu dabisko atjaunošanos) definīcijas un termina “*primary forest*” atsevišķu lietošanu, ir secināms, ka “*primary forest*” ir tāds mežs, kur nav novērota nekāda antropogēnā ietekme, tai skaitā, ciršana, pēc kuras mežs ir dabiski atjaunojies un pēc tam palicis neskarts. Noteikumu projekta 5.1.apakšpunktā iekļautie nosacījumus attiecībā uz Latviju varētu attiecināt kā “maz ietekmētu mežu platības”, kas būtu īpaši aizsargājamo dabas teritoriju rezervātu zonās esošie meži.  Tāpat kā spēkā esošie nosacījumi, arī Noteikumu projekta 5.4. un 6.punktā ir iekļauts, ka biomasa, kas iegūta sugu dzīvotņu un biotopu apsaimniekošanas pasākumos, kas vērsti uz bioloģiskās daudzveidības palielināšanu vai atjaunošanu, ir uzskatāma par atbilstošu un izmantojamu biodegvielas ražošanai. Līdz ar to, ja pasākumi tiek īstenoti sugu un biotopu apsaimniekošanai, tas ir ilgtspējīgi iegūts materiāls, tai skaitā, biotopu apsaimniekošanas pasākumu ietvaros iegūta biomasa, tad šāda biomasa nevar būt dabai kaitīga. Noteikumu projekta 6.punktā iekļauts nosacījums, ka īpaši aizsargājamās dabas teritorijās, īpaši aizsargājamo sugu un īpaši aizsargājamo biotopu aizsardzībai izveidotajos mikroliegumos un teritorijās, kurās aizsargā reti sastopamas, apdraudētas vai izmirstošas ekosistēmas, biotopus vai sugas un *Natura 2000* teritorijās iegūtās izejvielas ir uzskatāmas par ilgtspējīgām izejvielām, ievērojot Noteikumu projektā iekļautos nosacījumus, ja šajās teritorijās izejvielu ieguve ir iespējama un ja šajās teritorijās izejvielu ieguve ir nepieciešama, lai saglabātu šo teritoriju statusu, piemēram, meža biomasas ieguve, lai saglabātu dižskābārža audzes vai zālāju pļaušana, lai nodrošinātu to, ka šie zālāji tiek saglabāti nevis teritorija pārpurvojas, zālāji kļūst mazvērtīgi vai aizaug ar invazīvām sugām utt.  Noteikumu projektā minētie īpaši aizsargājamo biotopu aizsardzībai izveidotie mikroliegumi un teritorijas ir arī Eiropas Savienības nozīmes aizsargājamie biotopi.  Noteikumu projekta 5.3., 5.4. un 5.5.apakšpunktā minēto teritoriju ģeotelpiskie dati ir pieejami <https://ozols.gov.lv/pub/>  Noteikumu projekta 11.punktā minētie reģionālie tiesību akti ir tādi tiesību akti, kas tiek izstrādāti atsevišķam reģionam, ja konkrētajā Eiropas Savienības, Eiropas Ekonomiskās zonas vai trešajā valstī ir šāda valsts uzbūve, piemēram, reģionālie tiesību akti Beļģijā vai Krievijā. Noteikumu projekta 11.-14.punktā iekļauto nosacījumu atbilstošai piemērošanai un īstenošanai ir izstrādāta Komisijas īstenošanas regulā, *kas izveido darbības vadlīnijas attiecībā uz pierādījumiem, lai pierādītu atbilstību meža biomasas ilgtspējības kritērijiem, kas noteikti Eiropas Parlamenta un Padomes Direktīvas (ES) 2018/2001 29. pantā*. Informācija par citu valstu normatīvo regulējumu un tajās izveidotajām sistēmā ir pieejama arī REDIIBIO projekta ziņojumā[[6]](#footnote-6).  Noteikumu projekta 18.2.apakšpunktā minētais augstas efektivitātes koģenerācijas un efektīvas centralizētas siltumapgādes un aukstumapgādes izmantošanas potenciāla visaptverošam izvērtējums ir izvērtējums, kas ir minēts 2012. gada 25.oktobra Eiropas Parlamenta un Padomes Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK 14.pantā. Šis nosacījums ir iekļauts arī Direktīvas 2018/2001 29.panta 11.punkta 2.rindkopā.  Noteikumu projekta 21.punktā minētie citi apliecinājumi atbilstībai ilgtspējas un siltumnīcefekta gāzu emisiju ietaupījuma kritērijiem varētu būt, ja atbilstība ir apliecināta nevis izmantojot brīvprātīgo shēmu vai nacionālo shēmu, bet to ir pārbaudījusi un apstiprinājusi neatkarīga un akreditēta institūcija, kas akreditēta saskaņā ar starptautiskiem vai Eiropas Savienības līmeņa standartiem, kas ir atbilstoši uzraudzīta no kompetento iestāžu puses. Šāds nosacījums vairāk attiektos uz transporta enerģijas veidiem, kas ir ražoti no meža biomasas.  Lai Latvijā izmantotās biodegvielas, bioloģiskā šķidrā kurināmā, biomasas degvielas, biomasas kurināmā un biogāzes apjomus varētu ieskaitīt Latvijas kopējā atjaunojamās enerģijas statistikā, ir nepieciešams nodrošināt, ka minētais apjoms atbilst noteiktajiem ilgtspējas un siltumnīcefekta gāzu emisiju ietaupījuma kritērijiem. Līdz ar to ir nepieciešams nodrošināt, ka informācija par atbilstību un arī atbilstīgais apjoms tiek ziņoti Centrālai statistikas pārvaldei, kura šos datus varēs iekļaut ikgadējā atjaunojamās enerģijas statistikas ziņojumā kā atbilstīgus ilgtspējas kritērijiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Zemkopības ministrija un Vides aizsardzības un reģionālās attīstības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs: Noteikumu projektā definētos izejvielu audzētājus, pirmos savācējus, pārstrādātājus, pašpārstrādātājus un piegādātājus, Būvniecības valsts kontroles biroju (turpmāk – BVKB) un Centrālo statistikas pārvaldi (turpmāk – CSP). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu.  *Piegādātājiem*  Ir paredzams, ka ar Noteikumu projektu palielināsies administratīvais slogs komersantiem, jo Noteikumu projekta subjektiem, kas izmanto cieto biomasu, ir noteikti jauni pienākumi izmantot tikai tādu cieto biomasu, kas atbilst noteiktajiem ilgtspējas un SEG emisiju ietaupījumu kritērijiem un arī ir noteikts pienākums ziņot par izmantotā cietā biomasas kurināmā atbilstību šiem kritērijiem.  Nav paredzams, ka administratīvais slogs palielināsies degvielas piegādātājiem, jo tiem pienākums izmanto ilgtspējas un SEG emisiju ietaupījumu kritērijiem atbilstošu biodegvielu tika noteikts jau ar MK noteikumiem Nr.545.  *BVKB*  Izvērtēts Transporta enerģijas likuma un Enerģētikas likuma sākotnējās ietekmes novērtējuma ziņojumā.  BVKB slogs palielināsies, jo piegādātāji vispārīgās ziņošanas sistēmas ietvaros iesniegs visu un papildu informāciju par izmantoto biodegvielu un biomasas degvielu un būs nepieciešams izvērtēt arī atbilstības ilgtspējas un SEG emisiju ietaupījumu kritērijiem dokumentus.  Tāpat būs nepieciešams pārbaudīt, vai nenotiek dubultā uzskaite, un viens sūtījums mērķu izpildei netiek izmantots (deklarēts) vairākas reizes.  *CSP*  CSP ir tā iestāde Latvijā, kas aprēķina un katru gadu Eiropas Savienības statistikas birojam (EUROSTAT) ziņo Latvijas kopējo un detalizēto atjaunojamās enerģijas īpatsvaru.  Direktīva 2018/2001 un Enerģētikas likums nosaka to, ka Latvijas atjaunojamās enerģijas īpatsvarā konkrētajās iekārtās no cietās biomasas vai biogāzes ražoto elektroenerģiju un siltumenerģiju var ņemt vērā tikai, ja šajās konkrētajās iekārtās izmantotā cietā biomasa un biogāze atbilst ilgtspējas un SEG emisiju ietaupījumu kritērijiem.  Līdz ar to, lai būtu iespējams pārliecināties par šo, CSP ir nepieciešams no komersantiem, kuru attiecīgajās iekārtās tiek izmantota cietā biomasa vai biogāze, iegūt atbilstības ilgtspējas kritērijiem un SEG emisiju ietaupījumu kritērijiem pamatojumu, jo tikai atbilstīgas cietās biomasas un biogāzes patēriņš būs ņemams vērā atjaunojamās enerģijas īpatsvara aprēķinā.  Noteikumu projekta tiesiskā regulējuma ietekme uz uzņēmējdarbības vidi  Netiek paredzēta papildus būtiska ietekme uz uzņēmējdarbības vidi. |
| 3. | Administratīvo izmaksu monetārs novērtējums | Izvērtēts Transporta enerģijas likuma un Enerģētikas likuma sākotnējās ietekmes novērtējuma ziņojumā.  Papildus administratīvās izmaksas neradīsies, jo visi dati un informācija ir iesniedzama kopā ar vispārīgo ziņojumu, kura sagatavošanas administratīvās izmaksas ir izvērtētas Transporta enerģijas likuma ietvaros.  Kurināmā piegādātājiem radīsies administratīvās izmaksas sniegt Noteikumu projektā noteikto informāciju Centrālai Statistikas pārvaldei, bet šīs izmaksas būs minimālas, īpaši ņemot vērā iespēju minēto informāciju sniegt elektroniskā dokumenta formātā. |
| 4. | Atbilstības izmaksu monetārs novērtējums | Degvielas piegādātājiem un kurināmā piegādātājiem radīsies atbilstības izmaksas nodrošināt galapatēriņam realizētās transporta enerģijas vai kurināmā atbilstības ilgtspējas un SEG emisiju ietaupījumu kritērijiem pamatojumu.  Vienlaikus, tā kā brīvprātīgo shēmu izmaksas atbilstības pamatojuma pārbaudei un izvērtēšanai un atbilstību pamatojošā dokumenta izsniegšanai ir konfidenciāla komercinformācija, tāpat kā vispārīgo ziņojumu pārbaudes izmaksas, tad nav iespējams aprēķināt atbilstības izmaksas |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projekts ir virzāms un skatāms kopā ar Ministru kabineta noteikumu projektu “Noteikumi par līdzdalības mehānismu, transporta enerģijas aprites cikla siltumnīcefekta gāzu emisiju intensitātes samazināšanu un vispārīgo ziņošanu”. Minētais noteikumu projekts tiek izstrādāts saskaņā ar Likumu.  Tāpat Noteikumu projekts ir saistīts ar Ministru kabineta noteikumu projektu “Noteikumi par atjaunojamās enerģijas statistiku un statistikas darījumiem”. Minētais noteikumu projekts tiek izstrādāts saskaņā ar likumu “Grozījumi Enerģētikas likums”. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Direktīva 2018/2001 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Direktīva 2018/2001 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2018/2001 2.panta 25.punkts | Noteikumu projekta 2.5.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 2.panta 26.punkts | Noteikumu projekta 2.7.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 2.panta 30.punkts | Noteikumu projekta 2.3.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 2.panta 37.punkts | Noteikumu projekta 2.8.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 2.panta 45.punkts | Noteikumu projekta 2.2.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 2.panta 46.punkts | Noteikumu projekta 2.11.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 2.panta 47.punkts | Noteikumu projekta 2.10.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 2.punkts | Noteikumu projekta  4.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 3.punkts | Noteikumu projekta  5.-6.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 4.punkts | Noteikumu projekta  7.-8.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 5.punkts | Noteikumu projekta 9.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 6.punkts | Noteikumu projekta 11.-12.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 7.punkts | Noteikumu projekta 13.-14.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 10.punkta 1.-2.rindkopa | Noteikumu projekta 15.-16.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 10.punkta 3.rindkopa | Noteikumu projekta 22.-23.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 11.punkta 1.rinkopa | Noteikumu projekta 17.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 11.punkta 2.rinkopa | Noteikumu projekta 18.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 11.punkta 3.rinkopa | Noteikumu projekta 19.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 11.punkta 5.rinkopa | Noteikumu projekta 20.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 29.panta 12.punkts | Noteikumu projekta 21.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 30.panta 1.punkts | Transporta enerģijas likums un Enerģētikas likums  Noteikumu projekta 24.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 30.panta 3.punkta 1.rindkopa | Transporta enerģijas likums  Enerģētikas likums  Noteikumu projekta V. nodaļa | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 30.panta 5.punkta 2.rindkopa | Noteikumu projekta 26.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 31.panta 1.punkts | Noteikumu projekta 22.-23.punkts | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 V pielikums | Noteikumu projekta 1.pielikums | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 VI pielikums | Noteikumu projekta 2.pielikums | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 VIII pielikums | Noteikumu projekta 3.pielikums | Noteikumu projekts pārņem pilnībā | Projekts nesatur stingrākas prasības nekā attiecīgais ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā.  Sabiedrības pārstāvji tiks informēti par iespēju līdzdarboties, publicējot paziņojumu par līdzdalības procesu EM tīmekļvietnē. |
| 2. | Sabiedrības līdzdalība projekta izstrādē | Sabiedrībai būs iespēja iepazīties ar Noteikumu projektu EM tīmekļa vietnē un izteikt par to viedokli. |
| 3. | Sabiedrības līdzdalības rezultāti | Tiks apkopoti pēc saņemto viedokļu apkopošanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | BVKB, CSP |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu  Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projekta izpildē iesaistītās institūcijas Noteikumu projektā iekļautos pasākumu nodrošinās piešķirto valsts budžeta līdzekļu ietvaros |
| 3. | Cita informācija | Nav. |

Ekonomikas ministrs J.Vitenbergs

Vīza: Valsts sekretārs E.Valantis

H.Rimša, 67013244

[Helena.Rimsa@em.gov.lv](mailto:Helena.Rimsa@em.gov.lv)

1. Mērķi ir apstiprināti ar MK 2020.gada 4.februāra rīkojumu Nr.46 “Par Latvijas Nacionālo enerģētikas un klimata plānu 2021. – 2030.gadam” [↑](#footnote-ref-1)
2. Šobrīd starpministriju saskaņošanas procesā [↑](#footnote-ref-2)
3. Šobrīd starpministriju saskaņošanas procesā [↑](#footnote-ref-3)
4. <https://eur-lex.europa.eu/legal-content/LV/TXT/?qid=1574156186040&uri=CELEX:01998L0070-20181224> [↑](#footnote-ref-4)
5. <https://eur-lex.europa.eu/legal-content/LV/TXT/HTML/?uri=CELEX:02009L0028-20151005&qid=1618832682461&from=LV#tocId8> [↑](#footnote-ref-5)
6. <https://op.europa.eu/en/publication-detail/-/publication/1fe27161-abbb-11eb-927e-01aa75ed71a1/language-en> [↑](#footnote-ref-6)